LV Eiropas Savienības Oficiālais Vēstnesis L 172/1

KOMISIJAS REGULA (ES) 2016/1015

(2016. gada 17. jūnijs),

ar ko attiecībā uz 1-naftilacetamīda, 1-naftiletiķskābes, hloridazona, fluazifopa-P, fuberidazola, mepikvata and tralkoksidima maksimālajiem atlieku līmeņiem konkrētos produktos vai uz tiem groza Eiropas Parlamenta un Padomes Regulas (EK) Nr. 396/2005 II un III pielikumu

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 14. panta 1. punkta a) apakšpunktu un 49. panta 2. punktu,

tā kā:

(1) Regulas (EK) Nr. 396/2005 III pielikuma A daļā tika noteikti 1-naftilacetamīda, 1-naftiletiķskābes, hloridazona, fluazifopa-P, fuberidazola, mepikvata un tralkoksidima maksimālie atlieku līmeņi (MAL).

(2) Eiropas Pārtikas nekaitīguma iestāde (turpmāk “Iestāde”) saskaņā ar Regulas (EK) Nr. 396/2005 (2) 12. panta 1. punktu iesniedza pamatotu atzinumu par spēkā esošajiem 1-naftilacetamīda un 1-naftiletiķskābes MAL. Iestāde ierosināja grozīt atlieku definīciju un secināja, ka attiecībā uz MAL, kas noteikti āboliem, bumbieriem, tomātiem un baklažāniem, daļa informācijas nav pieejama un ka riska pārvaldītājiem jāturpina šā jautājuma izskatīšana. Patērētāji nav apdraudēti, tāpēc Regulas (EK) Nr. 396/2005 II pielikumā minētajiem produktiem MAL būtu jānosaka spēkā esošajā vai Iestādes noteiktajā līmenī. Šie MAL tiks pārskatīti; pārskatīšanā tiks ņemta vērā informācija, kas būs pieejama, kad būs pagājuši divi gadi no šīs regulas publicēšanas dienas. Iestāde secināja, ka attiecībā uz MAL, kas noteikti apelsīniem, citroniem, mandarīniem, ķiršiem, persikiem, plūmēm, vīnogām, zemenēm, avenēm, galda olīvām, kivi, kartupeļiem, pipariem, gurķiem, tumšzaļajiem kabačiem, melonēm, arbūziem, spinātiem, pupām (svaigām, ar pākstīm), pupām (svaigām, bez pākstīm), zirņiem (svaigiem, ar pākstīm), zirņiem (svaigiem, bez pākstīm), sparģeļiem, selerijām, artišokiem, pupām (kaltētām) un cigoriņu saknēm, informācija nav pieejama un ka riska pārvaldītājiem jāturpina šā jautājuma izskatīšana. Šo produktu MAL būtu jānosaka pie īpatnējās kvantitatīvās noteikšanas robežas.

(3) Iestāde saskaņā ar Regulas (EK) Nr. 396/2005 12. panta 1. punktu iesniedza pamatotu atzinumu par spēkā esošajiem hloridazona MAL (3). Tā ierosināja mainīt atlieku definīciju. Iestāde ieteica samazināt MAL cukurbietēm (saknēm). Attiecībā uz citiem produktiem tā ieteica saglabāt spēkā esošo MAL. Tā secināja, ka attiecībā uz MAL, kas noteikti salātu baldriņiem, salātiem, platlapu cigoriņiem/endīvijām, kressalātiem, barbarejām, sējas pazvērītēm, brūnajām sinepēm, portulakiem, sparģeļiem, lapu artišokiem, selerijām, fenhelim, artišokiem, puraviem, rabarberiem, zāļu tējām (žāvēti ziedi), zāļu tējām (kaltētām, no lapām), garšvielām (no mizas), garšvielām (no pumpuriem) un garšvielām (no ziedu drīksnas), informācija nav pieejama un ka riska pārvaldītājiem jāturpina šā jautājuma izskatīšana. Iestāde norādīja, ka attiecībā uz noteiktiem rotācijā audzētiem kultūraugiem var gaidīt hloradizona atlieku uzkrāšanos, un attiecīgajiem produktiem aprēķināja tādus MAL, kuros šis uzkrāšanās potenciāls ņemts vērā dažādiem atjaunotas stādīšanas intervāliem, un riska pārvaldītājiem deva iespēju izraudzīties vajadzīgo variantu. Minētajiem produktiem attiecīgo aktīvo vielu nedrīkst izmantot, taču atliekas nenovēršami rodas no augsnes, kurā aktīvā viela iepriekš izmantota citiem kultūraugiem. Patērētāji nav apdraudēti, tādēļ MAL, ko Iestāde noteikusi šiem produktiem, būtu jāiekļauj Regulas (EK) Nr. 396/2005 II pielikumā. Iestāde secināja, ka attiecībā uz MAL, kas noteikti galda bietēm, mārrutkiem, ķiplokiem, sīpoliem, šalotēm, Brassica spp. lapām un dzinumiem, spinātiem, lapu bietēm (mangoldiem), garšaugiem, cūku muskuļiem, taukaudiem, aknām un nierēm, liellopu muskuļiem, taukaudiem, aknām un nierēm, aitu muskuļiem, taukaudiem, aknām un nierēm, kazu muskuļiem, taukaudiem, aknām un nierēm, liellopu, aitu un kazu pienam, daļa informācijas nav pieejama un ka riska pārvaldītājiem būtu jāturpina šā jautājuma izskatīšana. Patērētāji nav apdraudēti, tāpēc attiecībā uz šiem produktiem MAL Regulas (EK) Nr. 396/2005 II pielikumā būtu jānosaka spēkā esošajā vai Iestādes noteiktajā līmenī. Šie MAL tiks pārskatīti; pārskatīšanā tiks ņemta vērā informācija, kas būs pieejama, kad būs pagājuši divi gadi no šīs regulas publicēšanas dienas.

(4) Iestāde saskaņā ar Regulas (EK) Nr. 396/2005 12. panta 1. punktu iesniedza pamatotu atzinumu par spēkā esošajiem fluazifopa-P MAL (4). Tā ierosināja mainīt atlieku definīciju. Iestāde ieteica pazemināt MAL, kas noteikti greipfrūtiem, apelsīniem, citroniem, laimiem, mandarīniem, mandelēm, Brazīlijas riekstiem, Indijas riekstiem, kastaņiem, lazdu riekstiem, makadāmiju riekstiem, pekanriekstiem, priežu riekstiem, pistācijām, valriekstiem, āboliem, bumbieriem, cidonijām, aprikozēm, ķiršiem, persikiem, plūmēm, galda vīnogām, vīna vīnogām, ogām uz dzinumiem, citiem sīkajiem augļiem un ogām, vīģēm, galda olīvām, kumkvatiem, kivi, banāniem, ananasiem, jamsiem, ķiplokiem, šalotēm, gurķiem, pipargurķīšiem, salātiem un salātveidīgajiem, spinātiem, portulakiem, lapu bietēm (mangoldiem), lapu cigoriņiem, garšaugiem, sparģeļiem, selerijām, fenhelim, zirņiem (kaltētiem), saulespuķu sēklām, rapšu sēklām, sinepju sēklām, gurķenei, sējas idras sēklām, olīvām eļļas ražošanai un cigoriņu saknēm. Attiecībā uz citiem produktiem tā ierosināja paaugstināt vai saglabāt spēkā esošos MAL. Attiecībā uz MAL, kas noteikti tomātiem, pipariem, galviņkāpostiem un pupām (svaigām, bez pākstīm), Iestāde identificēja risku patērētājiem. Tāpēc ir lietderīgi šos MAL samazināt. Iestāde secināja, ka attiecībā uz MAL, kas noteikti zemenēm, burkāniem, zāļu tējām (kaltētām, no ziediem, lapām un saknēm), apiņiem, garšvielām (no sēklām, augļiem un ogām un saknēm un sakneņa), cūku muskuļiem, taukaudiem, aknām un nierēm, liellopu muskuļiem, taukaudiem, aknām un nierēm, aitu muskuļiem, taukaudiem, aknām un nierēm, kazu muskuļiem, taukaudiem, aknām un nierēm, mājputnu muskuļiem, taukaudiem un aknām, liellopu, aitu un kazu pienam un putnu olām, daļa informācijas nav pieejama un ka riska pārvaldītājiem jāturpina šā jautājuma izskatīšana. Patērētāji nav apdraudēti, tāpēc attiecībā uz šiem produktiem MAL Regulas (EK) Nr. 396/2005 II pielikumā būtu jānosaka spēkā esošajā vai Iestādes noteiktajā līmenī. Šie MAL tiks pārskatīti; pārskatīšanā tiks ņemta vērā informācija, kas būs pieejama, kad būs pagājuši divi gadi no šīs regulas publicēšanas dienas. Iestāde secināja, ka attiecībā uz MAL, kas noteikti lielajiem loksīpoliem, puraviem un kokvilnas sēklām, informācija nav pieejama un ka riska pārvaldītājiem jāturpina šā jautājuma izskatīšana. Šo produktu MAL būtu jānosaka pie īpatnējās kvantitatīvās noteikšanas robežas.

(5) Iestāde saskaņā ar Regulas (EK) Nr. 396/2005 12. panta 1. punktu iesniedza pamatotu atzinumu par spēkā esošajiem fuberidazola MAL (5). Tā ieteica samazināt MAL miežiem, auzām, rudziem un kviešiem.

(6) Iestāde saskaņā ar Regulas (EK) Nr. 396/2005 12. panta 1. punktu iesniedza pamatotu atzinumu par spēkā esošajiem mepikvata MAL (6). Tā ierosināja mainīt atlieku definīciju un attiecībā uz dažiem produktiem ieteica paaugstināt vai saglabāt spēkā esošos MAL. Iestāde secināja, ka attiecībā uz MAL rapša sēklām daļa informācijas nav pieejama un ka riska pārvaldītājiem būtu jāturpina šā jautājuma izskatīšana. Patērētāji nav apdraudēti, tāpēc Regulas (EK) Nr. 396/2005 II pielikumā MAL šim produktam būtu jānosaka spēkā esošajā vai Iestādes noteiktajā līmenī. Šie MAL tiks pārskatīti; pārskatīšanā tiks ņemta vērā informācija, kas būs pieejama, kad būs pagājuši divi gadi no šīs regulas publicēšanas dienas. Iestāde secināja, ka attiecībā uz MAL, kas noteikti linsēklām un saulespuķu sēklām, informācija nav pieejama un ka riska pārvaldītājiem būtu jāturpina šā jautājuma izskatīšana. Šo produktu MAL būtu jānosaka pie īpatnējās kvantitatīvās noteikšanas robežas.

(7) Iestāde saskaņā ar Regulas (EK) Nr. 396/2005 12. panta 1. punktu iesniedza pamatotu atzinumu par spēkā esošajiem tralkoksidima MAL (7). Tā ierosināja grozīt atlieku definīciju un secināja, ka attiecībā uz MAL, kas noteikti miežu graudiem un kviešu graudiem, daļa informācijas nav pieejama un ka riska pārvaldītājiem jāturpina šā jautājuma izskatīšana. Patērētāji nav apdraudēti, tāpēc Regulas (EK) Nr. 396/2005 II pielikumā minētajiem produktiem MAL būtu jānosaka spēkā esošajā vai Iestādes noteiktajā līmenī. Šie MAL tiks pārskatīti; pārskatīšanā tiks ņemta vērā informācija, kas būs pieejama, kad būs pagājuši divi gadi no šīs regulas publicēšanas dienas.

(8) Kas attiecas uz produktiem, uz kuriem nav atļauts lietot attiecīgo augu aizsardzības līdzekli un attiecībā uz kuriem nav noteiktas importa pielaides vai Codex maksimālie atlieku līmeņi (CXL), MAL būtu jānosaka pie īpatnējās kvantitatīvās noteikšanas robežas vai jāpiemēro MAL sākotnējā vērtība, kas noteikta Regulas (EK) Nr. 396/2005 18. panta 1. punkta b) apakšpunktā.

(9) Par vajadzību koriģēt atsevišķas noteikšanas robežas Komisija apspriedās ar Eiropas Savienības references laboratorijām pesticīdu atlieku noteikšanai. Attiecībā uz vairākām vielām minētās laboratorijas secināja, ka atsevišķām precēm tehnikas attīstība prasa noteikt īpašas noteikšanas robežas.

(10) Balstoties uz Iestādes sniegtajiem pamatotajiem atzinumiem un ņemot vērā ar izskatāmo jautājumu saistītos faktorus, attiecīgie MAL grozījumi atbilst Regulas (EK) Nr. 396/2005 14. panta 2. punkta prasībām.

(11) Apspriedes ar Savienības tirdzniecības partneriem par jaunajiem MAL notika ar Pasaules Tirdzniecības organizācijas starpniecību, un ir ņemti vērā to komentāri.

(12) Tāpēc būtu attiecīgi jāgroza Regula (EK) Nr. 396/2005.

(13) Lai nodrošinātu produktu normālu tirdzniecību, pārstrādi un patēriņu, šajā regulā attiecībā uz produktiem, kuri ir ražoti pirms MAL grozīšanas un par kuriem informācija liecina, ka tiek saglabāts augsts patērētāju aizsardzības līmenis, būtu jāparedz pārejas pasākumi. Pie pašreizējiem MAL nevar izslēgt apdraudējumu patērētājiem, tādēļ no šīs regulas piemērošanas dienas fluazifopa-P vērtība pipariem (0,01 mg/kg) būtu jāattiecina uz visiem produktiem.

(14) Pirms piemēro grozītos MAL, būtu jāatvēl saprātīgi ilgs laiks, lai dalībvalstis, trešās valstis un pārtikas apritē iesaistītie uzņēmēji varētu sagatavoties jauno no MAL grozījumiem izrietošo prasību izpildei.

(15) Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO REGULU.

1. pants

Regulas (EK) Nr. 396/2005 II un III pielikumu groza saskaņā ar šīs regulas pielikumu.

2. pants

Kas attiecas uz aktīvajām vielām 1-naftilacetamīdu, 1-naftiletiķskābi, hloridazonu, fuberidazolu, mepikvatu un tralkoksidimu, kas lietotas jebkādos produktos vai uz tiem, uz produktiem, kas likumīgi ražoti pirms 2017. gada 19. janvāra, joprojām attiecas Regula (EK) Nr. 396/2005 tās iepriekšējā redakcijā pirms grozījumiem, kas izdarīti ar šo regulu.

Kas attiecas uz aktīvo vielu fluazifopu-P, kas lietots jebkādos produktos vai uz tiem, izņemot piparus, uz produktiem, kas likumīgi ražoti pirms 2017. gada 19. janvāra, joprojām attiecas Regula (EK) Nr. 396/2005 tās iepriekšējā redakcijā pirms grozījumiem, kas izdarīti ar šo regulu.

3. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

To piemēro no 2017. gada 19. janvāra.

Šī regula uzliek saistības kopumā un ir tieši piemērojama visās dalībvalstīs. Briselē, 2016. gada 17. jūnijā Komisijas vārdā – priekšsēdētājs Jean-Claude JUNCKER

(1) OV L 70, 16.3.2005., 1. lpp.

(2) Eiropas Pārtikas nekaitīguma iestāde. Spēkā esošo maksimālo atlieku līmeņu (MAL) pārskats attiecībā uz 1-naftilacetamīdu un 1-naftiletiķskābi saskaņā ar Regulas (EK) Nr. 396/2005 12. pantu. EFSA Journal, 2015; 13(8):4213.

(3) Eiropas Pārtikas nekaitīguma iestāde. Review of the existing maximum residue levels (MRLs) for chloridazon according to Article 12 of Regulation (EC) No 396/2005. EFSA Journal, 2015; 13(9):4226.

(4) Eiropas Pārtikas nekaitīguma iestāde. Review of the existing maximum residue levels (MRLs) for fluazifop-P according to Article 12 of Regulation (EC) No 396/2005. EFSA Journal, 2015; 13(9):4228.

(5) Eiropas Pārtikas nekaitīguma iestāde. Review of the existing maximum residue levels (MRLs) for fuberidazole according to Article 12 of Regulation (EC) No 396/2005. EFSA Journal, 2015; 13(9):4220.

(6) Eiropas Pārtikas nekaitīguma iestāde. Review of the existing maximum residue levels (MRLs) for mepiquat according to Article 12 of Regulation (EC) No 396/2005. EFSA Journal, 2015; 13(8):4214.

(7) Eiropas Pārtikas nekaitīguma iestāde. Review of the existing maximum residue levels (MRLs) for tralkoxydim according to Article 12 of Regulation (EC) No 396/2005. EFSA Journal, 2015; 13(9):4227.